रेडियो कश्मीर दे कसानवाणी दे कार्यक्रमें थमां प्रभावत होइयै जिनें करसानें अपनी पैदावर च बाद्धा कीता ते जिनेगी आकाशवाणी दे महानिदेशालय पास्सेआ प्रमाण-पत्र जारी कीते गे उनेंगी एह् प्रमाण पत्र रेडियो कश्मीर जम्मू दे निर्देशक डॉ. के.सी. दूबे ते उंदे सैह्‌योगियें के.एल. सैह्‌गल हाल जम्मू च आयोजत इक्क खास समारोह च दित्ते। सोआंजना ग्रां दे कुल भूषण खजूरिया होरें गी खुंबें बासमती, सब्जी, कनक ते स्ट्राबरी दी पैदावार ते मता झाड़ हासल करने उप्पर प्रमाण पत्र दित्ता गेआ। बड़ी-ब्राह्यण दे प्रशांत सिंह चाढ़क गी कनक, फुल्ल, बीऽ दी मती पैदावर करने उप्पर।